EH BILDU NAFARROA talde parlamentarioari atxikitako foru parlamentari Maiorga Ramírez Erro jaunak idatzizko galdera errepikatu bat aurkeztu du (10-22/PES-00344) ea ***Nafarroako Gobernuak jaso al duen enpresa pribatuen eskaintzarik atletismoko pista estali bat eraiki eta ustiatzeko, eta zer balorazio egiten duen eskaintza horiei buruz***. Hau da Nafarroako Gobernuko Kultura eta Kiroleko kontseilariak horretaz ematen dion informazioa:

Nafarroako Kirolaren Institutuak ez du enpresa pribatuen eskaintzarik jaso atletismoko pista estali bat eraiki eta ustiatzeko. Hori bai, bilera batera joan da, sustatzaile pribatu batek antolatua ‘Nafarroako kirolaren kontzepturako, garapenerako eta kudeaketarako zentro integrala’ aurkezteko. Zentroak hauek biltzen zituen:

* Gimnasioak
* Kirol anitzeko aretoak
* Igerilekuak
* Ludoteka
* Taberna-kafetegia
* Aldagelak
* Atletismoko eta erabilera anitzeko pista estalia
* Egoitza eta ikasgelak

Proposamena Iruñeko udal mugartean garatzekoa zen, eta 24 milioi euro inguruko kostua zuen. Sustatzaileak inbertsioaren ehuneko berrogeita hamarreko ekarpen publikoa eskatu zuen.

Hori guztia jakinarazten dizut, Nafarroako Parlamentuko Erregelamenduaren 194. artikuluan xedatutakoa betez.

Iruñean, 2022ko abenduaren 20an

Kultura eta Kiroleko kontseilaria: Rebeca Esnaola Bermejo